Diari Oficial de la Generalitat Valenciana


Sumari del DOGV 6039, del 19-06-2009 (2009/6421)

Judici verbal de desnonament per falta de pagament 000239/2008. Notificació de la sentència a Nicola May Szidat.
----------------------------------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6421


Data del document
:   11-05-2009

Organisme emissor
:   Jutjat de Primera Instància Número 1 de Benidorm

Tipus de document
:   Edicte

Judici verbal de desnonament per falta de pagament 000239/2008. Notificació de la sentència a Nicola May Szidat. [2009/6421]  
Demandant: Caridad García Perea.  
Procurador: Luis Francisco. V. Rogla Benedito.  
Demandat: Nicola May Szidat.  
Procurador:  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions esmentades, a instàncies del procurador Luis Francisco V. Rogla Benedito, en nom i representació de Caridad García Perea, contra Nicola May Szidat, s'ha dictat la sentència l'encapçalament i la part dispositiva de la qual literalment són com segueix:  
«Benidorm, 30 d'abril de 2009  
Yolanda Grima Garri, magistrada jutgessa en substitució del Jutjat de Primera Instància número 1 de Benidorm i partit, he vist estes actuacions de judici verbal de desnonament per falta de pagament i reclamació de rendes, seguides davant d'este Jutjat amb el número 239/2008, a instàncies de Caridad García Perea, representada pel procurador senyor Roglá Benedito i defensada per la lletrada senyora García Perea, contra Nicola May Szidat, declarat en situació processal de rebel·lia, i he dictat esta sentència d'acord amb els següents   
Dispositiva  
Estime la demanda interposada per Caridad García Perea contra Nicola May Szidat, SA, i declare resolt el contracte d'arrendament que lliga la part actora amb la demandada de data 1 d'abril de 2004, relatiu al local destinat a garatge, siti al Cap Negret, número, 32, d'Altea, i decrete, per tant, el desnonament de la part demandada, i la condemne a deixar el local arrendat a disposició de la part actora amb lliurament de les claus a esta abans de l'11 de juny de 2009, data assenyalada per al llançament.  
Es condemna la part demandada igualment al pagament de la quantitat de 2.684,43 euros en concepte de rendes impagades, més els interessos legals d'esta produïts des de la data de presentació de la demanda fins al pagament complet del deute, que s'incrementarà de la forma que estableix l'article 576 citat.  
Pertoca la condemna expressa en costes a la part demandada.  
Notifiqueu esta resolució a les parts de la forma legal, i advertiu-los que no és ferma, i que s'hi pot interposar un recurs d'apel·lació que s'ha de preparar en este Jutjat en el termini dels cinc dies següents a la seua notificació d'acord amb el que disposa l'article 457 de la Llei d'Enjudiciament Civil 1/2000, de 7 de gener.  
Esta és la meua sentència, de la qual s'expedirà certificat literal per a unir-la a les actuacions, que pronuncie, mane i firme».  
I perquè valga de notificació al demandat rebel Nicola May Szidat, expedisc este edicte.  
Benidorm, 11 de maig de 2009.- El secretari: Tomás Mora Zaragoza.